

**Rheilffyrdd Ffestiniog ac Eryri**

**Ffestiniog & Welsh Highland Railways**

**Dehongli a Phrosiect Boston Lodge**

**Swyddog Lleoliadau Gwaith – Gwybodaeth Ymgeisio**

1. **Gwybodaeth am y Prosiect**

Mae trosolwg o'r prosiect ar gael ar wefan y prosiect

<https://nlhfproject.festrail.co.uk/cy/crynodeb-y-prosiect/>

Darllenwch hwn yn ofalus gan fod y swydd yn un o sawl un a ariennir gan y prosiect ac mae’n hanfodol eich bod yn deall y prosiect cyfan.

Mae hefyd yn werth gwylio cyflwyniad fideo byr y prosiect sydd ar gael yma:

<https://nlhfproject.festrail.co.uk/cy/fideo/>

**Staffio**

Bydd Rheolwr Prosiect Treftadaeth ynghyd â Swyddog Dehongli, Goruchwylydd Hyfforddiant a Digwyddiadau, Goruchwylydd Gwirfoddolwyr Peirianneg a Swyddog Lleoliadau Gwaith a Rheolwr Prosiect Adeiladu yn gweithio i gyflawni’r rhaglen uchelgeisiol hon. Bydd tair swydd dan hyfforddiant hefyd yn ymdrin â meysydd Dehongli, Gweinyddu Gwaith a Rheoli Prosiectau.

**Cynulleidfaoedd targed**

Mae gan y prosiect nifer o gynulleidfaoedd targed newydd gan gynnwys ymwelwyr anhraddodiadol â’r rheilffyrdd, pobl sy’n ymweld o ganolfannau o amddifadedd trefol, pobl leol â chysylltiadau teuluol, ysgolion mewn cymunedau ar hyd y rheilffordd, pobl ifanc yng Ngwynedd sy’n awyddus i ddatblygu eu sgiliau, pobl hŷn sydd mewn perygl o gael eu hynysu’n gymdeithasol, ac oedolion sy’n gweithio neu’n byw mewn amgylcheddau llawn straen.

Mae’r rhain yn ychwanegol at ein cynulleidfaoedd presennol o staff, gwirfoddolwyr, ymwelwyr teuluol, oedolion ar wyliau, grwpiau ar deithiau ac ymwelwyr rhyngwladol, pobl sy’n gwylio trenau ac yn ymweld â gorsafoedd, grwpiau diddordeb arbennig, pobl sy’n frwd dros reilffyrdd a phobl leol sy’n mynychu digwyddiadau arbennig.

Gweler y Cynllun Gweithredu ar Dudalen p32ff

**Gwirfoddolwyr**

Wrth weithio gyda gwirfoddolwyr, mae Rheilffordd Ffestiniog ac Eryri yn dymuno:

* Darparu hyfforddiant addas i wirfoddolwyr ymgymryd â gweithgareddau
* Cadw sgiliau treftadaeth arbenigol ymhlith ei weithlu
* Recriwtio gwirfoddolwyr sy’n fodlon dysgu ac addasu
* Glynu wrth ddeddfwriaeth sy’n ymwneud â chymwyseddau, gweithio’n ddiogel
* Cael arweinwyr gwirfoddol mewn rhai meysydd i gefnogi staff cyflogedig
* Recriwtio mwy o wirfoddolwyr o’r gymuned leol
* Arallgyfeirio ei sylfaen o wirfoddolwyr

Gweler y Cynllun Gweithredu ar Dudalen 98ff

**Swyddog Lleoliadau Gwaith**

Bydd y Swyddog Lleoliadau Gwaith yn helpu i gyflwyno elfen sgiliau’r prosiect ac mae’n gyfrifol am y canlynol:

 2A Lleoliadau Gwaith (Cynllun Gweithgaredd Tudalen 64)

 2B Allgymorth lleoliadau gwaith (Cynllun Gweithgaredd Tudalen 65)

 2C Allgymorth gwirfoddolwyr (Cynllun Gweithgaredd Tudalen 66)

Bydd y dyletswyddau allweddol yn cynnwys cefnogi tri hyfforddai yn y prosiect, trefnu lleoliadau gwaith ar gyfer y prosiect ac o fewn y sefydliad yn ehangach, ynghyd â datblygu a chynnal cynlluniau hyfforddiant. Bydd y Swyddog hefyd yn ymgynghori ymhellach am y Cynllun Gweithgaredd, ac yn ymgymryd â gwaith estyn allan at wirfoddolwyr a recriwtio, gan weithredu fel pwynt cyswllt ar gyfer pob gwirfoddolwr newydd.

Mae rhagor o fanylion ar gael yn y Cynllun Gweithgaredd sydd ar gael i’w lwytho i lawr ar y dudalen swyddi. Gwnewch yn siŵr eich bod yn deall yr hyn sydd dan sylw. Dylai eich cais ddangos yn glir bod gennych y sgiliau a’r profiad perthnasol a’ch bod yn deall beth fydd ei angen.

1. **Disgrifiad Swydd**

**1. Manylion y Swydd:**

**Teitl y Swydd: Swyddog Lleoliadau Gwaith**

**Mae’r Swydd yn Atebol i: Rheolwr Prosiect Treftadaeth**

**Lleoliad:** Porthmadog, Gwynedd

**Cyflog:** pro rata y flwyddyn

**Oriau:**  Rhan-amser (0.6 Cyfwerth ag Amser Llawn) - hyblyg

**Hyd:** 3 blynedd

1. **Pwrpas y Swydd:**

Galluogi Rheilffordd Ffestiniog ac Eryri i gefnogi’r holl hyfforddeion a lleoliadau gwaith sy’n gysylltiedig â phrosiect datblygu Boston Lodge a Dehongliad Cronfa Dreftadaeth y Loteri ac yn y sefydliad ehangach, gan gynnwys datblygiad cychwynnol a pharhaus y cynlluniau hyfforddiant. Bydd y Swyddog hefyd yn ymgynghori ymhellach am y Cynllun Gweithgaredd, ac yn ymgymryd â gwaith estyn allan at wirfoddolwyr a recriwtio, gan weithredu fel pwynt cyswllt ar gyfer pob gwirfoddolwr newydd.

1. **Prif Gyfrifoldebau:**
	1. Cefnogi tri hyfforddai a gyflogir gan Reilffordd Ffestiniog ac Eryri fel rhan o’r prosiect Cronfa Dreftadaeth y Loteri hwn
	2. Gweinyddu cymwysterau mewnol ac allanol yr hyfforddeion
	3. Ysgrifennu a datblygu cynlluniau hyfforddi pwrpasol ar gyfer hyfforddeion Cronfa Dreftadaeth y Loteri
	4. Bod yn bwynt cyswllt ar gyfer hyfforddeion, ymgeiswyr am leoliadau gwaith a gwirfoddolwyr newydd ar gyfer sefydliad Rheilffordd Ffestiniog ac Eryri yn ehangach
	5. Datblygu a chynnal cynlluniau hyfforddi lleoliadau gwaith ar gyfer prosiect Cronfa Dreftadaeth y Loteri fel y nodir yn y Cynllun Gweithgaredd ac ar gyfer sefydliad Rheilffordd Ffestiniog ac Eryri yn ehangach; gall y rhain fod ar lefel ysgol, coleg neu brifysgol.
	6. Cefnogi ymgynghori ymhellach fel y cynigir yn y Cynllun Gweithgaredd
	7. Darparu gwasanaeth allgymorth i recriwtio ar gyfer lleoliadau gwaith a gwirfoddolwyr
	8. Cysylltu ag Adran Farchnata Rheilffordd Ffestiniog ac Eryri er mwyn hyrwyddo cyfraniad yr hyfforddeion at brosiect Cronfa Dreftadaeth y Loteri a gweithgareddau gwirfoddoli ehangach.
	9. Cefnogi rhagor o waith ymgynghori gyda grwpiau targed y Cynllun Gweithgaredd.
	10. Cefnogi gwaith ymgynghorwyr gwerthuso prosiectau Cronfa Dreftadaeth y Loteri drwy ymgymryd â gwerthusiad priodol o’r gweithgareddau
2. **Cyd-destun y Swydd**

Bydd Deiliad y Swydd yn atebol i’r Rheolwr Prosiect Treftadaeth. Bydd gofyn i Ddeiliad y Swydd gysylltu â holl swyddogion cyswllt gwirfoddolwyr yr adran, ynghyd ag arweinwyr y timau a phrosiectau gwirfoddoli. Bydd y swydd wedi’i lleoli yng Ngorsaf yr Harbwr, ond bydd disgwyl i Ddeiliad y Swydd deithio i bob lleoliad ar Reilffordd Ffestiniog ac Eryri yn ôl yr angen.

1. **Profiad, Gwybodaeth, Cymwysterau a Hyfforddiant:**

Hanfodol (H) Dymunol (D)

Profiad

1. Profiad sylweddol fel cydlynydd rhaglenni mentora, hyfforddiant a lleoliadau gwaith (H)
2. Profiad o ddatblygu a chefnogi’r gwaith o gyflwyno rhaglenni hyfforddiant (H)
3. Profiad o recriwtio gwirfoddolwyr a rheoli gwirfoddolwyr (H)
4. Profiad sylweddol o weithio’n llwyddiannus gyda thimau mewnol ac allanol (H)
5. Profiad o weithio gyda gwirfoddolwyr a phobl ifanc o gymunedau lleol (H)
6. Profiad o gyflawni prosiectau Cronfa Dreftadaeth y Loteri (D)
7. Profiad o ymgynghori â grwpiau a sefydliadau cymunedol allanol (D)

Gwybodaeth

1. Gwybodaeth broffesiynol am raglenni mentora, hyfforddiant a lleoliadau gwaith (H)
2. Dealltwriaeth o’r materion cyfreithiol sy’n gysylltiedig ag unigolion sy’n ymgymryd â hyfforddiant, lleoliadau gwaith a gwirfoddoli (H)
3. Gwybodaeth sylweddol am weithio mewn partneriaeth i gefnogi’r gwaith o gyflwyno rhaglenni (H)
4. Gwybodaeth am brosesau a gofynion Cronfa Dreftadaeth y Loteri (D)

Cymwysterau/Achrediadau

1. Cymhwyster perthnasol e.e. cymhwyster addysgu, rheoli gwirfoddolwyr (D)
2. Aelod o gorff proffesiynol cysylltiedig – e.e. ITOL, AVM (D)

Sgiliau

1. Hyfforddiant a sgiliau rheoli yn y gweithle (H)
2. Sgiliau rheoli gwirfoddolwyr (H)
3. Sgiliau dadansoddi, datrys problemau a threfnu rhagorol (H)
4. Sgiliau cyfathrebu hynod effeithiol, ar lafar ac yn ysgrifenedig (H)
5. Sgiliau cyflwyno (H)
6. Sgiliau TG rhagorol (H)
7. Sgiliau negodi a pherswadio rhagorol (H)
8. Sgiliau arwain tîm; gallu rheoli ac ysgogi hyfforddeion, lleoliadau gwaith a gwirfoddolwyr (H)
9. Rheoli cyllidebau (D)
10. Gallu siarad Cymraeg (H)

**(C) Rhagor o wybodaeth am y swydd**

Mae’r swydd yn derbyn cyflog o £15,900 y flwyddyn sef pro rata o £26,500 cyfwerth ag amser llawn.

Mae’r contract yn 0.6 Cyfwerth ag Amser Llawn am 3 blynedd, gan ddechrau yn fuan yn 2022, a disgwylir iddo ef/hi gael ei leoli yng Ngorsaf yr Harbwr, Porthmadog er y bydd rhywfaint o amser yn cael ei dreulio yn Boston Lodge, Penrhyndeudraeth. Gan mai swydd ran-amser yw hon, bydd yn bosibl i'r oriau fod yn hyblyg i gyd-fynd â dymuniadau’r ymgeisydd priodol.

Mae gweithwyr y rheilffordd yn elwa ar y canlynol:

* O leiaf 28 diwrnod o wyliau â thâl, gan gynnwys pob gŵyl banc a gŵyl gyhoeddus. Pro rata ar gyfer swyddi rhan-amser.
* Cofrestru ar gyfer cynllun pensiwn y cwmni ar ôl y cyfnod cymhwyso
* Tâl salwch uwch y cwmni
* Manteision teithio ar Reilffordd Ffestiniog ac Eryri ac ar reilffyrdd cenedlaethol yn unol â rheolau Teithio Staff y Rheilffyrdd sydd ar waith adeg cyflogaeth.
1. **Sut mae gwneud cais**

**Rhaid** i geisiadau gael eu cyflwyno i nlhfapplications@ffwhr.com ar wefan y prosiect, a dylai pob cais gynnwys y canlynol:

 Ffurflen gais wedi'i llenwi

 Curriculum Vitae

 Ffurflen monitro cydraddoldeb ac amrywiaeth - dim ond i fonitro ein prosesau recriwtio y defnyddir y ffurflen hon, ac nid yw’n rhan o’r broses ddethol.

Os hoffech drafod y prosiect neu'r rôl ymhellach, cysylltwch ag Edwina Bell ar ebell@ffwhr.com

Y dyddiad cau ar gyfer ceisiadau yw canol dydd ar 6 Rhagfyr.

Ymatebir i bob cais dilys a geir er mwyn rhoi gwybod a yw'r ymgeisydd wedi’i gynnwys ar y rhestr fer ai peidio.

Rhagwelir y bydd y cyfweliadau’n cael eu cynnal ar 20, 21 neu 22 Rhagfyr.